section_heading: O pjesmi
paragraph_text: "Please Please Me" je zato imala potpuno drugačiju povijest. George Martin je u kasnijim intervjuima rekao da je izvorna verzija ove pjesme bila je "prilično dosadna", prespora i kao takva bi imala malo izgleda da bude veliki hit. Čak je izjavio: "da se dvoumio da za drugu ploču izda njihovu ranije snimljenu skladbu "How Do You Do It?", skladatelja Mitcha Murraya". Na to su mu Beatlesi rekli kako njih jedino zanima snimanje i izdavanje vlastitog materijala. George Martin je na kraju pokazao sluh za njihove želje i odslušao drugu verziju "Please Please Me". Lennonova prva inačica pjesme "Please Please Me", bila je nešto poput bluesa, sporog tempa. Lennon je kasnije rekao: Izvorna pjesma bila je glasovno oskudna, bez neke harmonijske igre ili odgovora, a nije imala niti uvodni dio s usnom harmonikom.